 Akizungumza Dar es Salaam jana, Rais wa kamati hiyo, Gwakisa Mwakabeta alisema mafunzo hayo yatahusisha washiriki 120 wakiwemo wazazi, madaktari, makocha na viongozi kuhusu michezo ya walemavu.Alisema Jumapili watafanya bonanza la michezo litakaloshirikisha watoto na vijana katika michezo tofauti kama soka, kikapu, tenisi na mikono na kuhimiza wadau kujitokeza kwa wingi kwa kuwa itakuwa ni michezo ya wazi.“Kupitia uongozi huu mpya tuliochaguliwa mwaka jana, tunaandaa mafunzo haya kwa wadau wa michezo, lengo likiwa ni kuhamasisha michezo kwa walemavu na kuondoa dhana potofu kwa jamii kwamba hawawezi kitu,” alisema.Naye Makamu wa Rais wa TPCUhusiano wa Umma, Tuma Dandai alisema wamedhamiria kuinua michezo kwa walemavu ambao wamesahaulika kwa muda mrefu.